stanford-oval/wikipedia huggingface dataset:
Leevi Aaltonen
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Venäjä 2018 | jääkiekko |  |
Aaltonen pelasi alle 18-vuotiaiden MM-kilpailuissa vuosina 2018 ja 2019, joista ensimmäinen turnaus päättyi maailmanmestaruuteen. Vuoden 2019 turnauksessa hän toimi Suomen varakapteenina. Aaltonen oli tehoilla 1+4=5 joukkueen paras syöttäjä ja hän jakoi sisäisen pistepörssin voiton Patrik Puistolan kanssa. Aaltonen valittiin myös Suomen alle 20-vuotiaiden MM-leiriryhmään vuoden 2021 turnaukseen, mutta hän putosi kuitenkin lopullisesta kisajoukkueesta.
Aaltonen pelasi myös alle 18-vuotiaiden Ivan Hlinkan muistoturnauksessa vuonna 2017 ja sitä seuranneessa Hlinka Gretzky Cupissa vuonna 2018. Hän oli ensimmäisessä turnauksessa Suomen paras maalintekijä kolmella osumallaan. Aaltonen pelasi myös World U-17 Hockey Challengessa vuonna 2017. Yhteensä hän on pelannut viisi nuorten ja 66 poikien maaottelua.
Aaltonen valittiin Pohjola-leirin tähdistökentälliseen vuonna 2016.
Muuta

Aaltonen on opiskellut Kuopion klassillisessa lukiossa. Hän harrasti lapsena omien sanojensa mukaan myös 4–5 vuotta jalkapalloa. Aaltonen kokeili myös jääpalloa.
Scottish Professional Football League

| Scottish Premier Football League |
| --- | --- |

Laji:  Jalkapallo
Maa(t):   Skotlanti
Perustettu:  2013
Edeltäjä:  Scottish Football League
Joukkueita:  42 (12 Valioliigassa, 10 muilla sarjatasoilla)
Sarjataso:  1-4
Sivusto:  spfl.co.uk
Scottish Professional Football League (SPFL) muodostaa Skotlannin jalkapallon neljä korkeinta sarjatasoa, Valioliigan, Mestaruussarjan, Ykkösliigan ja Kakkosliigan. SPFL:ssä on yhteensä 42 seuraa, joista ylimmällä sarjatasolla on 12 seuraa ja alemmilla tasoilla kullakin 10 seuraa.
SPFL perustettiin vuonna 2013 Scottish Football Leaguen tilalle, kun korkein sarjataso Valioliiga ja Scottish Football League (SFL) yhdistyivät. SFL muodosti aiemmin maan toiseksi, kolmanneksi ja neljänneksi korkeimmat sarjatasot.
Scotts Shipbuilding and Engineering Company

| Scotts Shipbuilding and Engineering Company |
| --- | --- |
Perustettu:  1711
Perustaja:  John Scott
Lakkautettu:  yhdistynyt 1970 Scott Lithgowiksi British Shipbuilders 1977-1983 Trafalgar House 1983-1993 toiminta päättynyt 1993
Kotipaikka:  Greenock, Iso-Britannia
Infobox OKNimi-testi OK: 
Scotts Shipbuilding and Engineering Company tai lyhyesti Scotts oli brittiläinen laivanrakennusyhtiö, jonka telakka sijaitsi Greenockissa, Skotlannissa Clyde-joen varrella.
John Scottia, joka loi Greenockin laivanrakennusteollisuuden, katsotaan yhtiön perustajaksi. Scott-suku valtasi 1790 Greenockin alueen haltuunsa ja C G Scott aloitti 1850 Cartsdyken telakalla työt nimellä Scott & Company.
John Scott (II) ja Robert Scott hankkivat 1883 viereisen R Steele & Companyn telakan perustaakseen Cartsburnin telakan. John Swire & Company oli 1900 yhtiön suurin osakkeenomistaja ja Henry Scott oli Swire Scott yhtiön johtajana. Hän myös suunnitteli ja valvoi Swiren Taikoon telakan toimintaa Hongkongissa. Scottin perhe omisti neljänneksen Swirestä, kunnes he ottivat yhtiön haltuunsa 1904.
Scott valtasi 1925 Ross & Marshall's Cartdyke Mid telakan. He vaihtoivat 1934 Cartsdyke East telakan Cartsdyke Mid telakkaan Greenock Dockyard Limitedin kanssa. Yhtiön valtasi kesäkuussa 1965 Scott's & Sons (Bowling) Ltd ja se yhdistyi joulukuussa Greenockin telakkayhtiöön. Yhtiön telakat Cartsburn ja Cartsdyke sulautuivat 1966 yhteen. Yhtiö liittoutui 1970 Lithgowsin kanssa, jolloin syntyi Scott Lithgows Ltd. Uusi yhtiö sulautui 1977 British Shipbuilders konserniin.
Cartsdyken telakka suljettiin 1979 ja Cartsburn 1984. Scott Lithgow telakoineen myytiin 1984 Trafalgar Houselle. Tämän jälkeen yhtiön laivanrakennus päättyi.
HMS Matabelen vesillelasku vuoden 1937 lokakuussa.
Näkymä entiselle Scotts-telakalle Greenockissa, taustalla Hammerhead-nosturi kohoaa telakoiden yllä.
Näkymä luoteeseen Greenockin yli.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Clyde-joen telakat
Samotti

Samotti
Samotti tarkoittaa poltettua ja murskattua savea ja myös keramiikan sekoitetta.
Se on huokoista eikä kovin tiheää. Sitä on saatavissa jauheena tai murskeena. Sitä käytetään saviastioiden ja veistosten teossa.
Samottia käytetään saven täyteaineena, ja se on eri väristä kuin savi.
Saint Patrick (Grenada)

Saint Patrickin alue Grenadalla.
Saint Patrickin alue on yksi Grenadan kuudesta hallinnollisesta alueesta. Se sijaitsee maan pohjoisosassa. Alueen pinta-ala on 42 neliökilometriä, ja väkiluku vuonna 2011 oli 10 980. Alueen pääkaupunki on Sauteurs.
Salatut sodat II

Salatut sodat II on Marvel Comicsin luoma lyhytsarja, joka on jatkoa aikaisemmin ilmestyneille Salatuille sodille. Salatut sodat II eroaa alkuperäisestä ainakin hahmokaartistaan ja ideasta, eli maapallon sankareita ei siirretä toiselle planeetalle vaan Salattujen sotien aloittaja Tuonpuoleinen tuleekin maapallolle. Tarinan loivat ja tekivät Jim Shooter ja Al Migrom.
Henkilöt > Sankarit

Beta Ray-Bill
Viitta ja Tikari
Daredevil
Dazzler
Hulk
Voimamies
Rautanyrkki
Lila Cheney
Puuma
Hämähäkkimies
Möykky
Aikapommi
Länsirannikon Kostajat
Ihmemies
Haukansilmä
Tigra
Matkijalintu
Rautamies
Voimajengi
Alex Power
Valonnopeus
Massamestari
Katie Power
Franklin Richards
Kostajat
Kapteeni Amerikka
Kapteeni Ihme II
Tähtikettu
Namor
Ampiainen
Musta Ritari III
Herkules
Thor
Ihmeneloset
Herra Fantastinen
Näkymätön Nainen
Liekki
Hulktar
Ryhmä-X
Kyklooppi
Professori X
Magneto
Kolossi
Rogue
Wolverine
Painajainen
Feeniks II
Puolustajat
Enkeli
Peto
Jäämies
Gargoyle II
Valkyyria
Andromeda
Uudet Mutantit
Auringonpilkku
Magma
Kanuunankuula
Karma
Kangastus
Susi
Magia
Koodi
Henkilöt > Roistot

Tohtori Doom
Tohtori Mustekala
Armadillo
Imijä
Blastaar
Vihanlietsoja
Juggernaut
Kingpin
Kraven Saalistaja
Kurse
Magnet
Mefisto
Molekyylimies
Nebula
Psykomies
Ruusu
Sarvikuono
Vahdit
Skrullit
Ukkosmiekka
Titania
Ultron
Volcana
Korppikotka
Velho
Kang Valloittaja
Malice
Scourge
Samuel Chao Chung Ting

| Samuel Chao Chung Ting> 丁肇中 |
| --- | --- |
 Samuel C. C. Ting vuonna 2010.
Henkilötiedot
Koko nimi:  丁肇中
Syntynyt: 27. tammikuuta 1936 (ikä 88) Ann Arbor, Michigan, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  Michiganin yliopisto
Väitöstyön ohjaaja:  L. W. Jones, M. L. Perl
Instituutti:  CERN Columbian yliopisto MIT Michiganin yliopisto
Tutkimusalue:  fysiikka
Tunnetut työt:  ψ-hiukkasen löytäminen
Palkinnot:   Nobelin fysiikanpalkinto (1976) Ernest Orlando Lawrence palkinto (1976) De Gasperi palkinto (1988)
Aiheesta muualla
web.mit.edu/physics/people/faculty/ting_samuel.html
Samuel Chao Chung Ting (kiin. 丁肇中, s. 27. tammikuuta 1936) on Yhdysvalloissa syntynyt kiinalais-yhdysvaltalainen fyysikko. Tingille ja Burton Richterille myönnettiin vuonna 1976 Nobelin fysiikanpalkinto ψ-hiukkasen löytämisestä.
Tingin vanhemmat olisivat toivoneet pojan syntyneen Kiinassa, mutta synnytys käynnistyi vanhempien ollessa Yhdysvalloissa ja pojasta tuli samalla yhdysvaltalainen. Tingin molemmat vanhemmat olivat töissä, eikä heillä ollut tarpeeksi aikaa kasvattaa poikaansa, joten kasvatus annettiin äidin puoleisen isoäidin harteille. 20-vuotiaana Ting päätti muuttaa Yhdysvaltoihin ja hankkia siellä koulutuksen. Vanhempiensa suhteiden avulla hän pääsi opiskelemaan Michiganin yliopistoon. Hän valmistui filosofian tohtoriksi vuonna 1962.
Saint Patrick

Saint Patrick tai St. Patrick voi viitata seuraaviin:
Saint Patrick, alue Dominicalla
Saint Patrick, alue Grenadalla
St. Patrick, paikkakunta Ohiossa
St. Patrickin metroasema, metroasema Torontossa
TrSS St Patrick, Great Western Railwaylle vuonna 1906 rakennettu matkustaja-alus
Mathew St. Patrick (s. 1968), yhdysvaltalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint Patrick”, voi hakea sivunnimihaulla, laajalla sivunnimihaulla tai tekstihaulla.
Sanzu

Sanzu-joen yli johtava silta Osorevuorella. Vain ne, jotka ovat tehneet monia hyviä tekoja elämässään voivat ylittää sillan joen yli.
Sanzu-joki (jap. 三途の川, Sanzu-no-kawa) on japanilaisen buddhalaisuuden uskomus, joka vastaa kreikkalaisen mytologian Styks-jokea. Uskotaan, että kuolleiden sielut joutuvat ylittämään joen ennen kuolemanjälkeistä elämää, mistä johtuen japanilaisissa hautajaisissa asetetaan kuusi kolikkoa kuolleen arkkuun.
Sanzu-joen uskotaan yleisesti sijaitsevan Osore-vuorella Pohjois-Japanin syrjäisellä alueella.
Samuel Clason

Sam. Clason
Samuel ”Sam” Clason (23. kesäkuuta 1867 Uppsala - 19. joulukuuta 1925 Tukholma) oli ruotsalainen historioitsija ja poliitikko.
Hän oli professori Edward Clasonin och Clara Ulffin poika, joka meni naimisiin Elin Sebardtin kanssa 1895.
Clason aloitti opintonsa Uppsalan yliopistossa 1884, ja vuonna 1887 hänestä tuli filosofian kandidaatti. Vuonna 1895 hänestä tuli filosofian tohtori. Clasonista tuli historian professori Lundin yliopistossa 1904 vuoteen 1916, jolloin hänestä tuli Riksarkivetin arkistonhoitaja (riksarkivarie).
Poliittisen uransa hän aloitti ensimmäisessä kamarissa 1907, missä hän istui kuoleman päiviinsä saakka. Hän oli oikeistomies, kansallismielinen ja uskovainen, ja oli Ernst Tryggerin hallituksen kirkkoministeri (ecklesiastikminister). Hän oli myös mukana perustamassa Riksföreningen för svenskhetens bevarande i utlandet vuonna 1908.
Aiheesta muualla

Samuel Clason i LIBRIS, 51 paikkaa
Samettiorvokki

| Samettiorvokki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Lahko::  Malpighiales
Heimo::  Orvokkikasvit Violaceae
Alaheimo::  Violoideae
Suku::  Orvokit Viola
Sektio::  Viola
Alasektio::  Viola
Laji::  suavis
Kaksiosainen nimi
 Viola suavis  M.Bieb. (1819) 
Katso myös
   Samettiorvokki Wikispeciesissä   Samettiorvokki Commonsissa 
Infobox OKNimi-testi OK: 
Samettiorvokki (Viola suavis) on orvokkeihin (Viola) kuuluva kasvilaji. Se on monimuotoinen sekä taksonomisesti hankala laji, joka kuuluu orvokkien Viola-sektion Viola-alasektioon. Samaiseen alasektioon kuuluu noin 25 Euraasiassa kasvavaa lajia, jotka ovat genomeiltaan tetra- tai oktoploidisia. Alasektio on myös taksonomisesti monimutkainen. Marschall von Bieberstein kuvasi samettiorvokin tieteelle vuonna 1819, minkä jälkeen on kuvattu lukuisia muita taksoneita, jotka on luokiteltu joko omina lajeinaan samaan lajiryhmään samettiorvokin kanssa tai samettiorvokin alalajeiksi, muunnoksiksi tai muodoiksi.
Samettiorvokki on todennäköisesti jo kauan sitten syntynyt allo-oktoploidinen taksoni. Sen runsas morfologinen ja geneettinen vaihtelu viittaavat polyploidisaation tapahtuneen kauan sitten, minkä jälkeen syntyneiden oktoploidisten taksonien välillä on ollut geenivirtaa. Yksi samettiorvokin kantalajeista on todennäköisesti ollut Viola pyrenaica, mutta muita kantalajeja ei pysty varmuudella määrittämään. Mahdollisia muita kantalajeja voisivat olla tuoksuorvokki (Viola odorata), mäkiorvokki (Viola collina) sekä Viola jaubertiana.
Ulkonäön osalta samettiorvokki eroaa lähilajeistaan suhteellisen lyhyiden ja suorien varsiensa sekä korvakkeiden ja kukkaperiensä ulkonäön perusteella.
Samettiorvokkia kasvaa Välimeren ympäristössä Iberian niemimaalta ja Marokosta Lähi-itään. Lajin levinneisyysalue on myös laajentunut Keski- ja Pohjois-Eurooppaan sen runsaan kasvatuksen sekä viljelykarkulaisten seurauksena.
Aiheesta muualla

Kassu – Kasvien suomenkieliset nimet: Viola suavis
Laina Laine

Impi Laina Laine (2. helmikuuta 1890 Helsinki – 26. helmikuuta 1962) oli suomalainen näyttelijä. Hän tulkitsi muun muassa useiden operettien naispääosia. Teatteriuran ohella hän näytteli sivurooleja suomalaisissa elokuvissa.
Perhetausta

Laina Laineen äiti oli syntyään iiläinen liikkeenharjoittaja Maria Sofia Paaso. Hänen isänsä Filip Laine oli muurari ja kotoisin Hartolasta. Hänellä oli kaksi sisarusta, vanhempi veli Yrjö Laine ja nuorempi sisko, näyttelijä Eine Laine. Maria Laine vastusti Venäjän imperialismia Suomessa, ja sen tähden hänen piti poistua maasta vuonna 1913. Filip Laine työskenteli kausiluonteisesti muurarina rakennuksilla, ja hänen alkoholisminsa varjosti perheen elämää. Maksamattomien vuokrien takia Laineen perhe joutui vaihtamaan usein asuntoa.
Käytyään Helsingin Suomalaisen tyttökoulun Laina Laine opiskeli Musiikkiopistossa muun muassa oopperalaulaja Annikki Uimosen johdolla. Hän esiintyi nuoruudessaan laulunäytelmissä, joita hänen parisen vuotta nuorempi sisarensa Eine Laine säesti. Eine Laineesta tuli kuuluisa operettiprimadonna, veli Yrjö Laine oli puolestaan kansakoulunopettaja.
Laine avioitui näyttelijä Kaarlo Saarnion kanssa vuonna 1914. Pariskunnalle syntyi poika Osmo Kalervo toukokuussa 1914. Liitto päättyi eroon 1919. Laineen toinen aviopuoliso oli liikemies Juho Arvi Mela.
Ura

Laina Laineen ammattilaisura alkoi kiinnityksellä helsinkiläiselle Kansan Näyttämölle 1913–1919. Vuosina 1919–1923 hän työskenteli Viipurin Näyttämöllä, josta Laine palasi Kansan Näyttämölle vuosiksi 1923–1928. Sen jälkeen hän näytteli Turun Teatterissa (1933–1935) ja Kotkan Näyttämöllä (1935–1939).
Laina Laineella oli naispääosa opereteissa Nukke, Geisha, Hollantilaistyttö ja Sininen masurkka. Hänen muita näyttämötaiteellisia tulkintojaan olivat muun muassa Maria (kappaleessa Paholaisen voittaja), Hilkka (Nuori mylläri), pikku tytär (Isä), Jenny-rouva (Vaarallinen ikä) ja Agda Timelius (Neljä naista).
Laine näytteli useissa suomalaisissa elokuvissa 1940- ja 1950-luvulla. Hänen roolinsa olivat pieniä, usein yhden kohtauksen sivuosia. Satuelokuvassa Prinsessa Ruusunen hän näytteli Sannaa 105-vuotiaana. Edvin Laineen palkitussa Hella Wuolijoki -filmatisoinnissa Niskavuoren Heta Laineella oli Akustin äidin Marin osa. Elokuvassa Hilja – maitotyttö hän näytteli Hiljan äitiä. Laine oli mukana myös muun muassa elokuvissa Radio tekee murron, Opri ja Ryysyrannan Jooseppi sekä värielokuvassa Nummisuutarit. Elokuvassa Pikku-Matti maailmalla hän käytti nimeä Laina Hirvipohja. Teatteri- ja elokuvatehtävien lisäksi Laina Laine esiintyi radiossa.
Laine on haudattu Hietaniemen hautausmaalle Helsinkiin.
Filmografia

Ballaadi (1944)
Nainen on valttia (1944)
Suurin voitto (1944)
Kultainen kynttilänjalka (1946)
Levoton veri (1946)
Pikku-Matti maailmalla (1947)
Prinsessa Ruusunen (1949)
Katarina kaunis leski (1950)
Radio tekee murron (1951)
Lännen lokarin veli (1952)
Niskavuoren Heta (1952)
Hilja – maitotyttö (1953)
Kolmiapila (1953)
Sillankorvan emäntä (1953)
Mä oksalla ylimmällä (1954)
Opri (1954)
Ryysyrannan Jooseppi (1955)
1918 – mies ja hänen omatuntonsa (1957)
Nummisuutarit (1957)
Pikku Ilona ja hänen karitsansa (1957)
Lumisten metsien tyttö (1958)
Pekka ja Pätkä mestarimaalareina (1959)
Aiheesta muualla

Laina Laine Elonetissä.
Scotts Head

Scotts Head.
Scotts Head on kylä eteläisessä Dominicassa, Saint Markin alueella. Se on saanut nimensä 1700-luvulla eläneen brittiläisen kenraalin mukaan. Lähellä on samanniminen tombolo, joka on Karibianmerellä ainoa lajiaan. Kylän väkiluku on 721.[lähde? ]
Aiheesta muualla

Kuvia tai muita tiedostoja aiheesta Scotts Head Wikimedia Commonsissa
Valokuvia Scotts Headistä
Scottish Rite Cathedral

| Scottish Rite Cathedral |
| --- | --- |

Sijainti:  Indianapolis, Indiana, Yhdysvallat
Koordinaatit:  39°46′34.07″N, 86°9′28.77″W
Kirkkokunta:  vapaamuurarit
Rakentamisvuosi:  1929
Suunnittelija:  George F. Schreiber
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Scottish Rite Cathedral on vapaamuurarien katedraali Indianapolisissa, Indianan osavaltiossa Yhdysvalloissa. Rakennuksen suunnitteli arkkitehti George F. Schreiber Euroopan goottilaisten katedraalien tyyliin. Schreiber oli itse vapaamuurari, ja käytti rakennuksen suunnitelmissa ja mittasuhteissa paljon lukuja 3 ja 33, jotka ovat vapaamuurareille tärkeitä numeroita. Katedraalia alettiin rakentaa vuonna 1927 ja se valmistui vuonna 1929. Katedraali tuli maksamaan kolme miljoonaa dollaria.
Rakennukseen mahtuu kerralla noin 1 200 ihmistä ja se on 65 metriä korkea.[lähde? ]
Vaikka rakennuksen nimi on "katedraali", se ei ole kristillinen kirkko, vaan vapaamuurarien kokoontumistila, jossa järjestetään myös häitä ja muita tilaisuuksia.
Skottilainen riitti "Scottish Rite" on yksi vapaamuurarien veljeskunnista.
Aiheesta muualla

Kuvia tai muita tiedostoja aiheesta Scottish Rite Cathedral Wikimedia Commonsissa
Samuel Chidi

| Henkilötiedot |
| --- | --- | --- | --- |
Syntymäaika: 26. syyskuuta 1990 (ikä 34)
Syntymäpaikka: Abuja, Nigeria
Pelipaikka: laitahyökkääjä
Pituus: 186 cm
Seura
Seura: Ilves-Kissat
Pelinumero: 10
Seurat
| Vuodet | Seura | O | (M) |
| 2010 | RoPS | 15 | (3) |
| 2011–2012 | Atlantis | 49 | (19) |
| 2013 | Jippo | 14 | (0) |
| 2013–2015 | Atlantis | 43 | (11) |
| 2015 | → Atlantis FC/Akatemia | 1 | (1) |
| 2016–2017 | Legirus Inter | 36 | (29) |
| 2018–2021 | Haka | 77 | (13) |
| 2022– | Ilves-Kissat | 3 | (1) |
| Yhteensä | Yhteensä | 238 | (77) |
 Seurajoukkueuran tilastot kattavat vain kansalliset sarjat, päivitetty 8. toukokuuta 2022.
Samuel Chidi (s. 26. syyskuuta 1990 Abuja, Nigeria) on nigerialainen jalkapalloilija. Pelipaikaltaan hän on laitahyökkääjä.
Chidi pelasi Suomessa ensimmäisen kerran kaudella 2010, jolloin hän edusti Rovaniemen Palloseuraa Ykkösessä. Vuodet 2011–2012 Chidi pelasi Kakkosta Atlantiksessa. Joulukuussa 2012 Chidi teki yksivuotisen sopimuksen Ykkösessä pelaavan Jipon kanssa. Elokuussa 2013 Chidi palasi Kakkosessa pelaavaan Atlantikseen loppukauden kattavalla sopimuksella.
Keväällä 2018 Chidi teki sopimuksen FC Hakan kanssa. Hän oli kaudella 2019 mukana Hakan noustessa Veikkausliigaan ja edelleen Hakan liigkaudella 2020. Keväällä 2018 Chidi teki sopimuksen FC Hakan kanssa. Hän oli kaudella 2019 mukana Hakan noustessa Veikkausliigaan ja edelleen Hakan liigakaudella 2020. Hän avasi Veikkausliigauran heinäkuussa 2020 ottelussa FC Honkaa vastaan 10-vuotisen Suomessa pelaamisen jälkeen.
Kausikohtaiset tilastot

Päivitetty 24. elokuuta 2020.
| Kausi | Seura | Sarja | O | M |
| --- | --- | --- | --- | --- |
| 2010 | RoPS | Ykkönen | 15 | 3 |
| 2011 | Atlantis | Kakkonen | 22 | 9 |
| 2012 | Atlantis | Kakkonen | 27 | 10 |
| 2013 | Jippo | Ykkönen | 14 | 0 |
| 2013 | Atlantis | Kakkonen | 9 | 3 |
| 2014 | Atlantis | Kakkonen | 8 | 0 |
| 2015 | Atlantis | Kakkonen | 26 | 8 |
| 2015 | Atlantis FC/Akatemia | Nelonen | 1 | 1 |
| 2016 | Legirus Inter | Kolmonen | 20 | 22 |
| 2017 | Legirus Inter | Kakkonen | 16 | 7 |
| 2018 | Haka | Ykkönen | 24 | 1 |
| 2019 | Haka | Ykkönen | 26 | 8 |
| 2020 | Haka | Veikkausliiga | 19 | 3 |
| Yhteensä | Yhteensä | Yhteensä | 227 | 75 |
Yhteensä:
Veikkausliiga: 19/3
Ykkönen: 79/12
Kakkonen: 108/37
Kolmonen: 20/22
Nelonen: 1/1
Kaikki yhteensä: 218/74
Samuel Cockburn

Samuel Cockburnin hautamuistomerkki Turun tuomiokirkossa.
Samuel Cockburn, tunnetaan myös nimellä Samuel Cobron, (n. 1574 Skotlanti – 1621 Kuurinmaa) oli skotlantilainen kenraalimajuri ja palkkasotilas, joka taisteli ruotsalaisissa sotajoukoissa.
Itsestään sukunimeä Cobron käyttänyt Cockburn saapui Ruotsiin vuonna 1598 usean muun skottilaisen upseerin kanssa. Hän osallistui Ruotsin sisällissotana tunnettuun Sigismundin ja Kaarlen valtataisteluun, Inkerin sotaan sekä Puolan sotaan Liivinmaalla vuonna 1621. Ennen Puolan sotaan osallistumistaan Cockburnin oli tarkoitus vaihtaa Venäjän palvelukseen. Hän sai ruotsalaisilta luvan siirtyä miehineen Venäjälle, mutta Cockburn ei ilmeisesti kuitenkaan milloinkaan värväytynyt venäläisten joukkoihin.
Vuonna 1612 Cockburn sai haltuunsa tiluksia Pohjanmaalta, sekä myöhemmin Porvoon ja Raaseporin seuduilta, vastineeksi rästiin jääneistä palkoistaan, joita hänellä oli yli 8 000 taalerin arvosta. Vuonna 1621 Cockburn toimi komentajana Suomen maarykmentin yhteyteen muodostetussa ns. Cobronin rykmentissä.
Samuel Cockburnin kuolinajasta liikkuu erilaisia tietoja, muun muassa Axel Oxenstiernan mukaan hän olisi kuollut helmikuussa 1622 ja joidenkin lähteiden mukaan vasta 1631 Turussa. Cockburn kuitenkin haudattiin Turun tuomiokirkkoon jo vuonna 1621 hänen sairastuttuaan ja kuoltuaan sotaretkellä Latviassa. Cockburnin viimeinen leposija on kirkossa sijaitsevassa Tavastin kappelissa, johon on hänen lisäkseen haudattu myös useita piispoja. Cockburnille on pystytetty kirkkoon suuri marmorinen muistomerkki.
Tavastin kappelin eteläisen seinän latinankielinen epitafi

D. Samueli Cokburno Scoto, duci
fortissimo, duorum exercituum
chiliarchae praestantissimo,
totiusq. Suetici exercitus summo
maiori qui postquam musarum
castra cum laude sequutus
esset, in bello sub Augustissimus
Caralo et Gustavo Adalpho Suec.
Goth. Vand. Regibus faeliciter vixit
annos 23, et pie in pace mortuus
est an. aetatis suae 47 Christi 1621
Ioan frater moerens posuit.
Cokburne vixti fortis ast obis ferus
Martem et Minervam tecum qui condis simul
uno in sepulchro, quo non Scoti tristius
Sueci aut videbunt, nec Poloni laetius.
Herra Samuel Cockburnille, skotille, mitä urhoolli-
simmalle sotapäällikölle, kahden sotajoukon mitä mai-
neikkaimmalle päällikölle, koko Ruotsin armeijan
everstille, joka menestyksellä muusien linnakkeessa pal-
veltuaan eli onnellisesti 23 vuotta sodassa palvellen ma-
jesteetteja Kaarlea ja Kustaa Aadolfia, Ruotsin, Götan
ja Vendin kuninkaita, ja kuoli hurskaasti rauhassa
Kristuksen vuonna 1621 47 vuoden ikäisenä. Veli John
pystytti surren.
Oi Cockburn, elit urhoollisena, kuolit kesyttämät-
tömänä, mukanasi viet samaan hautaan Marsin ja Mi-
nervan, mistä syystä eivät skotit eivätkä ruotsalaiset voi
olla surullisempia, eivätkä puolalaiset iloisempia.
Samsung Galaxy A51

| Samsung Galaxy A51 |
| --- | --- |

Valmistaja:  Samsung
Julkaistu:  joulukuu 2019
Muut versiot:  Samsung Galaxy A51 5G
Käyttöverkot:  2G/3G/4G
Mitat:  158,5 × 73,6 × 7,9 mm
Paino:  172 g
Näyttö:  Super AMOLED, 6,5 tuumaa
Näytön kuvatarkkuus:  1 080 × 2 400 px
Suoritin:  Exynos 9611 -kahdeksan­­ydin­prosessori
Grafiikkapiiri:  Mali-G72 MP3
Muisti:  64 tai 128 Gt
Keskusmuisti:  4 tai 6 Gt
Takakamera:  48 Mpx + 12 Mpx (laajakulma) + 5 Mpx (makro) + 5 Mpx (syvyys)
Etukamera:  32 Mpx
Käyttöjärjestelmä:  Android 10.0 Q
Akku:  4 000 mAh
Liitännät:  USB-C 2.0
Muistikorttipaikka:  tukee microSDXC-kortteja
Muuta:  sormenjälkitunnistin
Infobox OKNimi-testi OK: 
Samsung Galaxy A51 on Samsungin joulukuussa 2019 julkaisema älypuhelin. Siitä on olemassa 5G-verkkoja tukeva Samsung Galaxy A51 5G -versio. Galaxy A51:ssä on 6,5 tuuman näyttö ja kahdeksanydinprosessori. Tallennustilaa on joko 64 tai 128 gigatavua ja keskusmuistia neljä tai kuusi gigatavua. Laitteessa on neljä takakameraa. Värikameran tarkkuus on 48, laajakulmakameran 12, makrokameran viisi ja syvyyskameran viisi megapikseliä. Etukameran tarkkuus on 32 megapikseliä. Puhelimessa on näytönalainen sormenjälkitunnistin, ja akun kapasiteetti on 4 000 milliampeerituntia. Puhelimen käyttöjärjestelmä on Android 10.0 Q.
Saksan Grand Prix 1959

|  Saksan Grand Prix 1959  |
| --- | --- |
 6. osakilpailu 9 osakilpailusta kaudella 1959. 

Päivämäärä:  2. elokuuta 1959
Sijainti:  AVUS, Länsi-Berliini, Länsi-Saksa
Ratatyyppi:  Katurata/moottoritie
Radan pituus:  8,300 km
Kilpailun pituus:  60 kierrosta, 498 km
Paalupaikka
Kuljettaja:   Tony Brooks   (Ferrari)
Paaluaika:  2.05,900
Palkintokoroke
Voittaja:   Tony Brooks   (Ferrari)
Toinen:   Dan Gurney   (Ferrari)
Kolmas:   Phil Hill   (Ferrari)
Nopein kierros
Kuljettaja:   Tony Brooks   (Ferrari)
Kierrosaika:  2.04,500 (kierroksella 18)
Saksan Grand Prix 1959 oli Formula 1 -sarjan osakilpailu, joka ajettiin 2. elokuuta 1959 AVUS-radalla Berliinissä. Kilpailun voitti Tony Brooks, jolle voitto oli kauden toinen. Kyseinen kilpailu on ainoa AVUS-radalla ajettu Saksan GP. Osakilpailu siirrettiin pois Nürburgringiltä poliittisista syistä sotaa edeltäneelle AVUS:in kilparadalle.